Covid-19-statistieke: Meer as 41 000 al ingeënt(Foto: Justin Tallis/AFP) Altesame 41 809 gesondheidswerkers is teen vroeg Dinsdagaand as deel van die program teen die verspreiding van Covid-19 ingeënt. Dr. Zweli Mkhize, minister van gesondheid, het ook bevestig dat 1 862 nuwe gevalle van die virus aangemeld is. Tot dusver het 1 507 448 mense positief vir die virus getoets en 1 422 622 mense het reeds daarvan herstel – dit is ŉ koers van 94%. Nog 110 sterftes is bevestig. Hiervan was vyf in die Oos-Kaap, 61 in die Vrystaat, 12 in Gauteng, sewe in KwaZulu-Natal, sewe in Mpumalanga, een in die Noord-Kaap en 17 in die Wes-Kaap. Geen sterftes is in Limpopo en Noordwes aangemeld nie. Die sterftesyfer weens Covid-19 landwyd staan nou op 49 523 en daar is tans 35 303 aktiewe gevalle van die virus. Aktiewe gevalle: Oos-Kaap 430 Vrystaat 6 737 Gauteng 3 998 KwaZulu-Natal 9 730 Limpopo 1 180 Mpumalanga 1 287 Noordwes 3 155 Noord-Kaap 2 291 Wes-Kaap 6 495